open-index/open-wikipedia-markdown huggingface dataset:
The Game (Queen albums)

**The Game** ir grupas Queen albums, kas iznāca 1980. gadā.

Tas bija Queen vislabāk pārdotais albums ASV, pārspējot News of the World ierakstu. Dziesmu topa pirmajās vietās bija dziesmas Another One Bites the Dust un Crazy Little Thing Called Love. Šis bija pirmais grupas albums, kurā tika izmantoti sintezatori.

The Game bija īsākais grupas albums, tas ilga apmēram 35 ar pusi minūtes.

Iesākumā kā albuma nosaukums bija plānots "Play the Game", gluži tāpat kā viena no albuma dziesmām. Tomēr Rodžers Teilors sociālo normu dēļ ierosināja pārdēvēt ierakstu vienkārši uz "The Game".

## Dziesmu saraksts
* Pirmā puse
*# "*Play the Game*" (Merkūrijs) - 3:30
*# "*Dragon Attack*" (Mejs) - 4:18
*# "*Another One Bites the Dust*" (Dīkons) - 3:35
*# "*Need Your Loving Tonight*" (Dīkons) - 2:50
*# "*Crazy Little Thing Called Love*" (Merkūrijs) - 2:44

* Otrā puse
*# "*Rock It (Prime Jive)*" (Teilors) - 4:32
*# "*Don't Try Suicide*" (Merkūrijs) - 3:53
*# "*Sail Away Sweet Sister (To the Sister I Never Had)*" (Mejs) - 3:33
*# "*Coming Soon*" (Teilors) - 2:51
*# "*Save Me*" (Mejs) - 3:50

## Izpildītāji

* Fredijs Merkūrijs - vokāls, klavieres, akustiskā ģitāra, sintezatori
* Braiens Mejs - ģitāras, fona vokāls, klavieres, sintezatori, vadošais vokāls dziesmā "Sail Away Sweet Sister"
* Džons Dīkons - basģitāra, ģitāra, klavieres
* Rodžers Teilors - bungas, elektriskās bungas, fona vokāls, ģitāra, sintezatori, vadošais vokāls dziesmās "Rock It (Prime Jive)" un "Coming Soon"

* Reinholds Maks - sintezatori
Peldēšana 2008. gada vasaras olimpiskajās spēlēs — 4x100 metru stafete brīvajā stilā sievietēm

Sacīkstes **4 x 100 metru stafetē brīvajā stilā sievietēm** notika 9. un 10. augustā. Sacīkstēm kvalificējās 16 komandas. Zelta medaļu izcīnīja Nīderlandes komanda.

## Medaļu ieguvēji

## Priekšsacīkstes
Priekšsacīkstes tika aizvadītas divās peldējumu grupās. Astoņu labāko peldējumu rezultāti izcīnīja vietu finālā.

### Pirmā priekšsacīkšu grupa

NR - Nacionālais rekords 
AS - Āzijas rekords

### Otrā priekšsacīkšu grupa

## Fināls

OR - Olimpiskais rekords
NR - nacionālais rekords
Ārstniecības salvija

**Ārstniecības salvija** () ir 50 cm augsts, daudzgadīgs lūpziežu dzimtas puskrūms ar stāvu, zarainu stumbru. Lapas iegarenas, pretējas ar kātu, klātas ar matiņiem. Ziedi zili violeti, sakopoti mieturos, kas stumbru un zaru galā veido pārtrauktus ķekarus. Zied jūnijā, jūlijā. Auglis 4 riekstiņu skaldauglis.

Augs savvaļā aug Vidusjūras apgabalā. Aug kaļķainās kalnu nogāzēs. Latvijā sastopama vienīgi stādījumos.

## Morfoloģija
Ārstniecības salvijas izmērs, lapu izmērs, krāsojums un forma ir atkarīga no šķirnes. 

Dabā sastopamās šķirnes  izaug aptuveni 0,6 m garas, un visbiežāk ir lavandas krāsas ziedi, lai gan tie var būt arī balti, rozā vai purpursarkani. Augi zied pavasara beigās vai vasarā. Lapas ir iegarenas, to izmērs var sasniegt 6,4 cm un 2,5 cm garumu. Lapām ir pelēcīgi zaļa krāsa, augšpusē grubuļainas un apakšā gandrīz baltas, pateicoties daudzajiem īsajiem, mīkstajiem matiņiem. Mūsdienu šķirnēm ir arī lapas ar purpursarkanu, rožu, krējumu un dzeltenu nokrāsu. 

## Lietojums

Salvijas sastāvā ir ēteriskā eļļa, kuras galvenās sastāvvielas ir p-cineols, tujons, pinēns, salvēns, borneols un cedrēns. Ārstniecības salvijas lapu uzlējumu lieto kā savelkošu, dezinficējošu un pretiekaisuma līdzekli, it īpaši mutes dobuma un augšējo elpošanas ceļu iekaisuma ārstēšanai. Tautas medicīnā to lieto pret svīšanu, piena sekrēcijas samazināšanai, kuņģa un zarnu iekaisumu, vēdera uzpūšanās, caurejas, aknu, žultspūsļa un nieru iekaisumu ārstēšanai

* Garšaugs. Svaigas un žāvētas lapas lieto pie gaļas un zivju ēdieniem, mērcēm, siera. Uzlabo garšu cūkas, mājputnu un meža putnu gaļai. Izmanto etiķa aromatizēšanai. Garšvielu maisījumos tā labi sader ar rozmarīnu.

## Skatīt arī
* Dievišķā salvija

## Atsauces
Svarcelšana 2008. gada vasaras olimpiskajās spēlēs — līdz 53 kg sievietēm

**2008. gada vasaras olimpisko spēļu svarcelšanas sacīkstēs sievietēm svara kategorijā līdz 53 kilogramiem** uzvaru izcīnīja Taizemes sportiste Prapavade Džaronratanatarakūna. Sacīkstes noritēja 10. augustā. Sacīkstēs piedalījās 9 sportistes. 

## Medaļu ieguvēji

## Rezultāti

OR - olimpiskais rekords
NR - nacionālais rekords
Lūivila

**Lūivila**  (,  — 'Luija pilsēta') ir pilsēta pie Ohaio upes Kentuki, ASV. Ar vairāk kā 1 miljonu iedzīvotāju šī ir štata lielākā pilsēta un 28. lielākā pilsēta ASV, Džefersonas apgabala administratīvais centrs.

Pilsētu 1778. gadā aiz Ohaio krācēm dibinājis Džordžs Rodžers Klārks, 1780. gadā tā nosaukta Francijas karaļa Luija XVI vārdā, pateicībā par Francijas palīdzību Neatkarības karā pret britiem. 
2003. gadā pilsēta tika apvienota ar Džefersonas apgabalu, veidojuma valdība tika nosaukta par *Louisville/Jefferson County Metro Government*, tiek lietots arī saīsinātais nosaukums *Louisville Metro*.

Lūivilā notiek Kentuki derbijs, te atrodas KFC, Lūivilas Universitāte, ir arī starptautiska lidosta.

## Ievērojamas personības

Lūivilā dzimuši vai dzīvojuši:
* Neds Bītijs (angļu: Ned Thomas Beatty, 1937—2021), amerikāņu aktieris
## Atsauces

## Ārējās saites

*
Lūsija Lolesa

**Lūsija Lolesa** (, dzimusi  Oklendā) ir Jaunzēlandes dziedātāja un aktrise. Viņa ir visvairāk pazīstama ar Ksenas lomu TV seriālā , kā arī filmēšanos seriālā Battlestar Galactica.

Viņai ir bijušas arī epizodiskas lomas filmās Eiropas ceļojums, Zirnekļcilvēks un Bubulis.

1997. gadā žurnāls *People magazine* ierindoja Lolesu starp 50 skaistākajiem cilvēkiem pasaulē.

Lolesai ir kulta statuss lesbiešu kopienā, pārsvarā tādēļ, ka seriālā "Ksena" viņa ceļoja kopā ar draudzeni Gabrielu. 
Lai arī Lolesa ir heteroseksuāla, viņa ir piedalījusies geju praidā Sidnejā 1999. gadā.

## Filmogrāfija
* Hērakls (1995-1998)
*  (1995-2001)
* Battlestar Galactica (2005-2008)

## Ārējās saites

## Atsauces
Mineapolisa

**Mineapolisa** () jeb **Mineapole** ir lielākā pilsēta Minesotas štatā, ASV, kā arī ir Henepinas apgabala administratīvais centrs. Kopā ar blakus esošo Sentpolas pilsētu (štata galvaspilsēta) un apkārt esošajām gandrīz 200 piepilsētām veido t.s. Dvīņu pilsētu (*Twin Cities*) aglomerāciju, kas ir sestā lielākā aglomerācija ASV ar aptuveni 3,2 miljoniem iedzīvotāju.

Pilsēta dibināta 1856. gadā Misisipi upes rietumu krastā pie Sv. Antonija ūdenskrituma (*Saint Anthony Falls*), vienīgā ūdenskrituma uz Misisipi, pilsētas tiesības tai tika piešķirtas 1867. gadā. Mūsdienās Mineapolisa atrodas abos upes krastos.

Uz dienvidrietumiem no pilsētas atrodas Mineapolisas-Sentpolas starptautiskā lidosta (MSP).

Pilsētā bāzēta viena no lielākajām un nozīmīgākajām ASV universitātēm — Minesotas Universitāte, kā arī vairākas profesionālā sporta komandas: NBA basketbola komanda Minesotas "Timberwolves", NFL amerikāņu futbola komanda Minesotas "Vikings", kā arī MLB beisbola komanda Minesotas "Twins". Savukārt NHL hokeja komanda Minesotas "Wild" spēlē Sentpolā.

Mineapolisā dzimuši filmu režisori brāļi Koeni, mākslinieks Prinss, u.c.

Mineapolisā darbojas arī aktīva trimdas latviešu kopiena, pilsētā atrodas Mineapoles un Sentpolas Latviešu evaņģēliski luteriskās draudzes baznīca.

## Atsauces un piezīmes

## Ārējās saites

* Oficiālā mājaslapa 
* Tūrisma informācija 
* Mineapoles — St. Paulas evaņģeliski luteriskās latviešu draudzes mājaslapa
Sareptas sinepe

**Sareptas sinepe**, arī **zilganā sinepe**, (*Brassica juncea*) ir līdz 150 cm augsts, viengadīgs krustziežu jeb kāpostu dzimtas lakstaugs ar zaraini stāvu stumbru. Apakšējās lapas kokles veidā plūksnaini šķeltas, 5 - 11 cm garas, ar kātu, augšējās lapas veselas, sēdošas. Ziedi spilgti dzelteni ar īsiem ziedkātiņiem, sakopoti blīvā ķekarā. Augļu laikā ziedkopas ass pagarinās līdz 35 cm. Zied maijā, jūnijā. Auglis cilindrisks pākstenis ar saplacinātu īlenveida knābi. Sēklas lodveida, tumšzilganpelēkas, retāk brūnganas vai dzeltenas. Augs ir aukstumizturīgs un sausumizturīgs.

Savvaļā aug dienvidaustrumu Āzijā. Sareptas sinepe ieviesusies arī Eiropā, Āzijā, Āfrikā un Amerikā. Latvijā aug reti, galvenokārt Rīgas apkārtnē. Aug nezālienēs un gar dzelzceļiem.

* Ārstniecības augs. Lieto kā atvelkošu līdzekli plaušu karsoņa un augšējo elpošanas ceļu iekaisumu ārstēšanai, kā arī reimatisma un išiasa ārstēšanai.

* Garšaugs. No sēklām gatavo pulveri, ko izmanto sinepju pastas gatavošanai. Sinepes izmanto kā piedevu dažādiem gaļas ēdieniem.

* Nektāraugs.

## Pasuga
Sareptas sinepes iedalās vēl 12 pasugās:
* Lapu sinepe (*Brassica juncea* var. *crispifolia*) L.H.Bailey
* (*Brassica juncea* var. *cuneifolia*) (Roxb.) Kitam.
* (*Brassica juncea* var. *foliosa*) L.H.Bailey
* (*Brassica juncea* var. *integrifolia*) (H.West) Sinskaya
* Japāņu sinepes (*Brassica juncea* var. *japonica*) (Thunb.) L.H.Bailey
* Indijas sinepes (*Brassica juncea* var. *juncea*) (L.) Czern.
* (*Brassica juncea* var. *longidens*) L.H.Bailey
* (*Brassica juncea* var. *multiceps*) N.Tsen & S.N.Lee
* (*Brassica juncea* var. *napiformis*) (Pailleux & Bois) Kitam.
* (*Brassica juncea* var. *rugosa*) (Roxb.) N.Tsen & S.N.Lee
* (*Brassica juncea* var. *strumata*) N.Tsen & S.N.Lee
* (*Brassica juncea* var. *tumida*) N.Tsen & S.N.Lee

## Atsauces
Kailā trūkumzālīte

**Kailā trūkumzālīte** () ir neliels, līdz 30 cm garš, dzeltenzaļš, daudzgadīgs neļķu dzimtas lakstaugs ar stipri zarainu, zemei pieguļošu stumbru. Lapas pretējas, vienkāršas, olveida vai eliptiskas. Pielapes plēvainas, gar malu ar matiņiem. Ziedi sīki, dzeltenzaļi, galviņveida ziedkopās lapu žāklēs. Zied no jūnija līdz septembrim. Auglis ir riekstiņš.

Augs izplatīts Eiropā (izņemot ziemeļu apgabalus), sastopams Āfrikā un Āzijā un Ziemeļamerikā. Latvijā aug visā valsts teritorijā. Aug smilšainos laukos, ceļmalās, gar dzelzceļa stigām.
Riteņbraukšana 2008. gada vasaras olimpiskajās spēlēs — grupas brauciens sievietēm

**2008. gada vasaras olimpisko spēļu sieviešu grupas brauciens šosejā** notika 10. augustā Pekinas šosejas trasē. Zelta medaļu izcīnīja Lielbritānijas riteņbraucēja Nikola Kuka.

## Rezultāti

Nefinišēja četras sportistes.
Broņislavs Geremeks

**Broņislavs Geremeks** (; dzimis kā **Benjamins Levertovs** (*Benjamin Lewertow*) , miris autokatastrofā ) bija poļu vēsturnieks un politiķis, viens no Polijas mierīgās pārejas uz demokrātiju arhitektiem.

Dzimis Varšavā ebreju kažokādu tirgotāja ģimenē. Otrā pasaules kara laikā kopā ar ģimeni ieslodzīts Varšavas geto. Tēvs aizgāja bojā Aušvices nāves nometnē, bet māti un Broņislavu no geto izglāba polis Stefans Geremeks, kurš vēlāk ar Broņislava māti apprecējās. Pieaudzis Geremeks sevi par ebreju neuzskatīja.

1954. gadā Geremeks Varšavas Universitātē ieguva grādu vēsturē, vēlāk papildinājās Parīzē. 1960. gadā ieguva doktora grādu, bet 1989. gadā kļuva par vēstures profesoru. Veica pētījumus viduslaiku kultūrā un sabiedrībā. Desmit grāmatu autors, kas tulkotas desmit valodās.

1950. gadā Geremeks iestājās PASP, bija Varšavas Universitātes partijas pirmorganizācijas otrais sekretārs. 1968. gadā, protestējot pret Varšavas līguma valstu karaspēka iebrukumu Čehoslovākijā, no partijas izstājās. XX gadsimta septiņdesmitajos gados Geremeks tika uzskatīts par vienu no valdošā režīma opozīcijas līderiem. 1980. gada augustā Geremeks pievienojās arodbiedrībai "Solidaritāte" un kļuva par tās konsultantu. Pēc karastāvokļa ieviešanas Geremeks tika arestēts.

Piedalījās opozīcijas pusē Polijas Apaļā galda sarunās. 1990. gadā kļuva par vienu no liberālās Demokrātiskās ūnijas (*Unia Demokratyczna*) partijas dibinātājiem. No 1989. līdz 2001. gadam Geremeks bija Polijas Seima deputāts, bet no 1997. gada līdz 2000. gadam Geremeks bija ārlietu ministrs Ježija Buzeka valdībā. Kā ārlietu ministrs parakstīja līgumu par Polijas iestāšanos NATO. 2004. gadā no Varšavas vēlēšanu apgabala tika ievēlēts par Eiropas Parlamenta deputātu (darbojās ALDA).
Pinatubo

**Pinatubo** ir aktīvs stratovulkāns Lusonas salā Filipīnās. 1991. gadā notika spēcīgs Pinatubo vulkāna izvirdums, kurā gāja bojā 847 cilvēki.

## Atsauces

## Ārējās saites
Vecā un jaunā stila datumi

**Vecais stils** (**v.s.**) un **jaunais stils** (**j.s.**) tiek izmantots gadījumos, kad jānorāda, pēc kura kalendāra rakstīts datums: Jūlija kalendāra (v.s.) vai Gregora kalendāra (j.s.). Jaunais stils tika ieviests 1582. gadā ar pāvesta Gregora XIII pavēli, lai novērstu Jūlija kalendāra nepilnības: kalendārā gada atpalikšanu no patiesā saules gada. Katoļu zemēs jaunais kalendārs tika pieņemts uzreiz. Protestantu, pareizticīgo un citās zemēs Gregora kalendārs tika ieviests dažādos laikos. Piemēram, Krievijā to ieviesa tikai 1918. gadā, Grieķijā — 1923. gadā.

## Lietošana Latvijā
Polijas-Lietuvas kopvalsts valdnieks Stefans Batorijs pāvesta Gregora kalendāru lika ieviest jau 1582. gadā, bet tas izraisīja kalendāra nemierus Rīgā. Kurzemes un Zemgales hercogiste pāreja uz jauno stilu notika 1700. gadā, tomēr pēc Latvijas daļu inkorporācijas Krievijas Impērijā visur atkal atsāka lietot veco stilu.

Latvijas teritorijā uz jauno stilu pilnībā pārgāja tikai 1918. gadā, kad starpība bija jau sasniegusi 13 dienas.

## Atsauces
Parastais mārsils

**Parastais mārsils** jeb **timiāns** () ir 20—40 cm augsts, mūžzaļš panātru jeb lūpziežu dzimtas puspundurkrūms. Stumbrs stāvs vai pacils, stipri zarains, bieži vien zari vienmērīgi iesakņojas. Lapas pretējas, lineāras vai iegareni olveida, sīkas, 4—10 mm garas un līdz 4 mm platas, ar īsu kātu vai sēdošas. Lapu mala gluda, uz leju ieritinājusies. Lapas pelēcīgi zaļas. Ziedi sīki, sārti vai violeti, divlūpaini, sakopoti stumbru un zaru galā, izveidojot galviņveida vārpas. Zied jūnijā, jūlijā.

Savvaļā aug Eiropas dienviddaļā. Aug ceļmalās, pakalnos.

## Lietojums

Parastā mārsila lakstu sastāvā ir ēteriskā eļļa, kuras galvenās sastāvvielas ir timols, timola metilesteris, p-cimols, karvakrols, terpinēni, linalools, borneols. Parastā mārsila darbīgajām vielām ir antiseptiska un bronhu dziedzeru sekrēciju sekmējoša iedarbību.

Izmanto arī kā krāšņumaugu akmensdārzos un garšaugu. Svaigas vai žāvētas mārsila lapiņas liek pie gaļas, zivju un dārzeņu ēdieniem, mērcēm, salātiem, marinādēm. Pievieno gurķu, zivju un gaļas konserviem. Uzlabo pupiņu un zirņu zupu garšu, pievieno pastētēm, aukstajai gaļai.

## Atsauces

## Ārējās saites
Senthelensa kalns

**Senthelensa kalns** (*Mount St. Helens*; citos avotos sastopams arī nosaukums **Senthelēnas kalns** vai **Svētās Helēnas kalns**) ir aktīvs stratovulkāns. Tas atrodas 154 km uz dienvidiem no Sietlas un 80 km uz ziemeļaustrumiem no Portlendas jeb, precīzāk, Skamanijas apgabalā, Vašingtonas štatā, ASV. Vulkāna nosaukums cēlies no Džordža Vankūvera drauga britu diplomāta Lorda Senthelensa vārda, kurš 18. gadsimta beigās uzrakstīja apkārtnes aprakstu. Vulkāns atrodas Kaskāžu kalnos, kas ir daļa no Klusā okeāna uguns gredzena, kurā ir 160 aktīvi vulkāni. Šis vulkāns ir labi pazīstams ar tā biežajiem pelnu izvirdumiem un piroklastisko straumi. Vulkāns ir bēdīgi slavens ar 1980. gada 18. maija izvirdumu. Šajā izvirdumā gāja bojā 57 cilvēki, iznīcinātas 250 ēkas, 47 tilti, 24 km dzelzceļu, 298 km ceļu. Vulkāna izvirdums radīja masīvu gruvešu lavīnu un 5,1 balli stipru zemestrīci. Ticis aprēķināts, ka gruvešu lavīna varēja būt pat 2,9 km3 liela. Pēc izvirduma vulkāna augstums samazinājās par 400 metriem.

## Ārējās saites
Hybrid Theory

**Hybrid Theory** ir rokgrupas Linkin Park debijas albums. ASV tika pārdoti 10 miljoni albuma kopiju, ieraksts tika labi pirkts visā pasaulē un ASV albumu topā sasniedza 2. vietu. 2009. gadā ir pārdoti jau 29 miljoni kopiju, kas Hybrid Theory padara par vispirktāko albumu 21. gadsimtā un otro vispār.

Kā singli iznāca dziesmas One Step Closer, Papercut, In the End, Points of Authority un Crawling, par kuru grupa saņēma Grammy balvu.

Ieraksta tapšanā traucēja Deivida Farela prombūtne un neziņa, vai viņš vispār atgriezīsies grupā. Tāpēc Linkin Park uz laiku nolīga divus viņa aizstājējus. Farels grupā atgriezās 2001. gadā.

## Dziesmu saraksts
# "*Papercut*"
# "*One Step Closer*"
# "*With You*"
# "*Points of Authority*"
# "*Crawling*"
# "*Runaway*"
# "*By Myself*"
# "*In the End*"
# "*A Place for My Head*"
# "*Forgotten*"
# "*Cure for the Itch*"
# "*Pushing Me Away*"

## Izpildītāji

* Česters Beningtons - vokāls
* Robs Burdons - bungas
* Breds Delsons - ģitāras, basģitāra
* Džo Hans - miksēšana, programmēšana
* Maiks Šinoda - ģitāra, vokāls, efekti, miksēšana
* The Dust Brothers - efekti dziesmā "With You"
* Ians Hornbeks - basģitāra dziesmās "Papercut", "A Place for My Head" un "Forgotten"
* Skots Koziols - basģitāra dziesmā "One Step Closer"
Bīrona

**Bīrona** var būt:

* Doroteja Bīrona (*Dorothea von Kurland*), dzimusi fon Medema (*Anna Charlotte Dorothea von Medem*, 1761 - 1821) - Kurzemes hercogiene
* Doroteja de Taleriāna-Porigora (*Dorothée princesse de Courlande*), dzimusi Bīrona (1793 - 1862) - iepriekšējās meita, Taleirāna favorīte
Svarcelšana 2008. gada vasaras olimpiskajās spēlēs — līdz 56 kg vīriešiem

**2008. gada vasaras olimpisko spēļu svarcelšanas sacīkstēs vīriešiem svara kategorijā līdz 56 kilogramiem** uzvaru izcīnīja Ķīnas sportists Kvinkons Longs . Sacīkstes noritēja 10. augustā. Sacīkstēs piedalījās 20 sportisti. 

## Medaļu ieguvēji

## Rezultāti
Šaušana 2008. gada vasaras olimpiskajās spēlēs — tranšeju stends vīriešiem

2008. gada vasaras olimpisko spēļu sacīkstēs **šaušanā vīriešiem tranšeju stendā** notika 9. un 10. augustā,par olimpisko čempionu kļuva čehu sportists Dāvids Kosteleckis Sacīkstēs piedalījas 35 sportisti. Pēc priekšsacīkstēm 6 labākie sportisti kvalificējās finālsacīkstēm.

## Priekšsacīkstes

## Fināls
Pols Anrī Matjē

**Pols Anrī Matjē** (, dzimis 1982. gada 12. janvārī, Strasbūrā, Francijā) ir franču tenisists.

Savas karjeras laikā Pols piecreiz ir sasniedzis Grand Slam turnīru 4. kārtu, kā arī uzvarējis četros ATP Tour turnīros. 2008. gada Olimpiskajās spēlēs Matjē sasniedza ceturtdaļfinālu, kurā piekāpās čīlitiem Fernando Gonsalesam, kurš vēlāk izcīnīja sudraba medaļu.

## Ārējās saites
*
Šaušana 2008. gada vasaras olimpiskajās spēlēs — 10 metri ar pneimatisko pistoli sievietēm

2008. gada vasaras olimpisko spēļu sacīkstēs **šaušanā sievietēm 10 metru distancē ar pneimatisko pistoli** notika 10. augustā. Par olimpisko čempionu kļuva Ķīnas sportiste Venjuna Guo. Sacīkstēs piedalījas 44 sportistes. Pēc priekšsacīkstēm 8 labākie sportistes kvalificējās finālsacīkstēm.

## Priekšsacīkstes

## Fināls
2008. gada ASV atklātais čempionāts tenisā

thumb|200px|Čempionāta plakāts
**2008. gada ASV atklātais čempionāts tenisā** bija 2008. gada noslēdzošais Grand Slam turnīrs. Tas norisinājās uz cietā seguma kortiem, ārpus telpām. Šis bija jau 127. ASV atklātā čempionāta turnīrs. Tas sākās 2008. gada 25. augustā un ilga līdz 7. septembrim.

## Uzvarētāji
Galva

right|200px
**Galva** () ir cilvēka vai dzīvnieka ķermeņa daļa, kurā atrodas mute, smadzenes, redzes, garšas, ožas un dzirdes orgāni. Visprimitīvākajām dzīvnieku formām galvas var arī nebūt. Kakls savieno galvu ar ķermeni.

## Anatomija
Galvenais elements galvas uzbūvē ir galvaskauss, kas savienojas ar mugurkaulu. Galvaskauss pilda ne tikai balsta, bet arī aizsargfunkciju, tajā atrodas galvas smadzenes, redzes orgāns, dzirdes un līdzsvara orgāns u.c. Galvaskausu sedz mīmikas muskuļi un āda. Pieauguša cilvēka galva sver apmēram 3,8 kg.

## Ārējās saites

* galva | Medicīnas termins
Tambora

**Tambora** () ir aktīvs stratovulkāns Sumbavas salā Indonēzijā. Sumbavas sala gan ziemeļos, gan dienvidos robežojas ar okeānisko garozu, līdz ar to Tamboras kalns ir izveidojies tieši virs subdukcijas zonas. Vulkāna augstums no pamatnes ir  (virs jūras līmeņa tikai 2850 m), kas to padara par vienu no augstākajiem kalniem visā Indonēzijas arhipelāgā. Kalns ir veidojies, magmai ilgstošā laika periodā izplūstot no kalna iekšienes uz āru. Tas norisinās gadsimtiem ilgi.

1815. gada aprīlī notika viens no spēcīgākajiem vulkānu izvirdumiem, kāds jebkad reģistrēts, rezultātā izplūstot lielam daudzumam lavas. Izvirduma radīto seku (bads un slimības) rezultātā gāja bojā līdz pat 90 tūkstošiem Sumbavas un apkārtējo salu iedzīvotāju.

## Atsauces

## Ārējās saites
Digitālais objektu identifikators

**Digitālais objektu identifikators** (jeb **DOI**) ir veids, kā identificēt dokumentus, kas nav saistīti ar to pašreizējo atrašanās vietu. Parasti DOI izmanto, lai piešķirtu zinātniskiem rakstiem unikālu identifikācijas numuru, pēc kura vieglāk šo dokumentu atrast. Tas var arī nodrošināt iespēju atrast dokumenta kopiju internetā. 
DOI sistēma funkcionē arī tā, ka gadījumā, kad dokuments ticis pārvietots, norāde par tā atrašanās vietu tiek atjaunināta.

## Ārējās saites

* DOI resolver
Kikapū vidusskola

**Kikapū vidusskola** () ir vidusskola ASV, Misūri pavalsts Springfīldā. 2002. gadā tās skolēnu skaits sasniedza 1774, bet skolotāju skaits 96. Oficiāli Kikapū tika atklāta 1971. gada oktobrī kā piektā no piecām Springfīldas publiskajām vidusskolām.

## Ievērojami absolventi
* Breds Pits (dz. 1963. gadā), aktieris.

## Ārējās saites
* Oficiālā mājaslapa
Jirgens Melcers

**Jirgens Melcers** (, dzimis  Vīnē, Austrijā) ir austriešu tenisists, kurš karjeras laikā iekļuvis ATP reitinga labāko desmitniekā.  

Savas karjeras laikā Melcers ir uzvarējis piecos ATP Tour turnīros vienspēlēs, kā arī 13 dubultspēļu (tai skaitā, divreiz *[[Grand Slam (teniss)|Grand Slam]]*) un vienā jaukto dubultspēļu turnīrā (Vimbldonas čempionātā 2011. gadā). Viņa labākais sasniegums *Grand Slam* turnīru vienspēļu sacensībās ir pusfināls 2010. gada Francijas atklātajā tenisa čempionātā. 2008. gada Olimpiskajās spēlēs Melcers sasniedza ceturtdaļfinālu, kurā piekāpās nākamajam Olimpiskajam čempionam spānim Rafaelam Nadalam. Piedalījies arī .

## Ārējās saites
Blusu sūrene

**Blusu sūrene** jeb **blusene** () ir 10—80 cm augsts, viengadīgs sūreņu dzimtas lakstaugs ar stāvu vai pacilu stumbru. Lapas veselas, lancetiskas vai iegareni lancetiskas, ar gludu malu. Turzītes apskauj stumbru; uz tām ir pieguļoši sarveida matiņi. Ziedi balti vai rožaini, sakopoti blīvās vārpstveida ziedkopās. Zied no jūlija līdz septembrim. Auglis melns, spīdīgs lēcveida riekstiņš.

Augs izplatīts Eiropā un Āzijā. Ievests un izplatījies arī Ziemeļamerikā. Latvijā sastopams visā teritorijā. Aug ūdenstilpju krastos un pļavu pazeminājumos, kur ir rets apaugums.

Blusu sūrenes preparāti sašaurina asinsvadus, tonizē dzemdes muskulatūru, palielina asins viskozitāti un sarecēšanas spēju, sekmē zarnu peristaltiku un pastiprina diurēzi.

## Atsauces
Maura sūrene

**Maura sūrene, **cūkmauriņš (*Polygonum aviculare*) viengadīgs, 5 - 40 cm augsts, sūreņu dzimtas lakstaugs ar zarainu, guļošu vai pacilu stumbru. Lapas eliptiskas vai lāpstveida. Turzītes augšmala nevienāda. Ziedi sīki, pa 1 - 5 lapu žāklēs zaru augšdaļā. Apziednis zaļgans, tā apmale balta vai rožaina. Zied no jūnija līdz septembrim. Auglis trīsšķautnains, blāvs riekstiņš.

## Biotopi
Aug laukos, dārzos, ganībās, gar ceļmalām.

## Izplatība
Maura sūrene ir Eirāzijā, Ziemeļamerikā un Ziemeļāfrikā diezgan plaši izplatīta suga. Latvijā bieži sastopama suga.

## Literatūra
* Galenieks, P. u.ct. *Latvijas PSR flora* II. Rīga 1955.

## Atsauces
Zalkšu sūrene

**Zalkšu sūrene** () ir 30—70 cm augsts daudzgadīgs sūreņu dzimtas lakstaugs ar čūskveidā izlocītu, resnu sakneni. Lapas pamīšus, vienkāršas, veselas, iegareni olveida, lancetiskas vai lineāras, ar gludu malu. Apakšējās lapas ar garu spārnainu kātu; stumbra lapas nedaudzas, sēdošas vai ar īsu kātu. Pielapes izveido turzītes, kuras aptver stumbru. Ziedi rožaini, sakopoti blīvās vārpās. Zied maijā, jūnijā.

Aug Eirāzijā un Ziemeļamerikā. Augs Latvijā izplatīts nevienmērīgi. Aug upju ielejās.

## Ārējās saites
Mazais mārsils

**Mazais mārsils** () jeb **aitmaurs** vai **vecīši** (novecojuši nosaukumi) ir smaržīgs lūpziežu dzimtas puskrūms. Stumbri guloši, nenoteikti četršķautnaini, ziedošie stumbri apaļi, ar matiņiem, zari stāvi, 5—10 cm augsti. Lapas sīkas, ar īsu kātu, veselas, eliptiskas, iegareni eliptiskas, pie pamata ar baltiem sarveida matiņiem, virspusē un apakšpusē ar maziem punktveida dziedzeriem. Ziedi divlūpaini, violeti rožaini, sārti violeti vai balti, blīvās galviņās zaru galā. Zied no jūnija līdz augustam.

Augs plaši izplatīts Eiropā un Ziemeļāfrikā, ievests arī Ziemeļamerikā. Latvijā sastopams visā teritorijā. Aug sausās pļavās, kāpās, priežu mežos.

## Lietojums
Tautas medicīnā lieto gremošanas orgānu darbības stimulēšanai, pret sāpēm vēderā, gāzu uzkrāšanos zarnās, nieru slimību ārstēšanai kā diurētisku, nomierinošu un pretdrudža līdzekli, kā arī garā klepus, astmas, hipertonijas un bezmiega ārstēšanai.

Lieto kā krāšņumaugu akmensdārzos, veidojot paklājveida audzes. Ir izveidotas šķirnes ar baltiem vai sarkaniem ziediem.

Svaigas un žāvētas lapas, kā arī jauno dzinumu galotnes ar pumpuriem izmanto kā garšaugu. Pulverī sasmalcinātu mārsilu pievieno dārzeņu un gaļas, zivju zupām, kā arī gatavojot mājas sieru. Svaigas mārsila lapiņas pievieno gurķu un tomātu salātiem, marinētiem gurķiem.

## Atsauces

## Ārējās saites
Kodīgais laimiņš

thumb|Kodīgais laimiņš Igaunijā

**Kodīgais laimiņš** () ir daudzgadīgs augs, kas izplatīts Eiropā, ievests un pārgājis savvaļā Ziemeļamerikā. Latvijā bieži sastopams visā teritorijā. Aug sausā, smilšainā augsnē, akmens dārzos un bagātīgās dārza augsnēs, bieži sastopams kāpās. Tas labi aug nabadzīgās augsnēs pie dažādiem apgaismojuma līmeņiem. Augšanu traucē ilgstošs apēnojums un ierobežots ūdens daudzums.

## Apraksts
Sukulents, 4 — 15 cm augsts daudzgadīgs biezlapju dzimtas lakstaugs. Stublājs tievs un pacils. Lapas veselas, sulīgas, puscilindriskas, šauri olvālveidīgas uz stublāja pamīši sēdošas, sakārtotas jumstiņveidā. Veido velēnveidīgu audzi. Lapām kodīga garša. Ziedu vainaglapas citrondzeltenas, kauslapas ir zaļgandzeltenas, atrodas zaru vai stumbra galā. Auglis- pieci someņi ar īsu, taisnu knābīti. Ziedēšanas laiks ir no jūlija līdz augustam. Ziedi ir hermafrodīti, ko apputeksnē bites. Droga satur alkaloīdus — sedamīnu, nikotīnu, zedinīnu, izopeltjerīnu, kā arī miecvielas, gļotvielas, maz izpētītus glikozīdus, askorbīnskābi, ābolskābi, cukurus u.c.

## Biotopi
Sastopams blīvās dažāda lieluma velēnveida audzēs sausos mežos, mežmalās, nogāzēs, kāpās, smiltājos un dzelzceļa uzbērumos.

## Medicīnā
Tiek uzskatīts par noderīgu ārstniecības augu. Bieži tiek lietots tautas medicīnā, lai ārstētu epilepsiju, mazasinību, vemšanu, caureju un kā diurētisks līdzeklis. Ārīgi lieto svaigu sulu vai ziedi čūlu, apdegumu, strutojošu brūču ārstēšanai, kārpu un varžacu nodzīšanai. Izmanto arī difterijas slimnieki, lai skalotu kaklu.

## Kultivēšana
Kodīgais laimiņš labi panes augstu temperatūru un sausumu, bet saknes ir jutīgas pret slapjām virsmām. Labi aug dažādās pH vidēs vietās, kur augsne ir aizsargāta no noteces un nav bieza ēna.

## Atsauces
Euskadi Ta Askatasuna

[thumb|[Grafiti ar ETA logo]]
***Euskadi Ta Askatasuna*** (saīsināti **ETA**, no ) ir aizliegta bruņota nacionālistiska basku separātistu organizācija, kas darbojas Spānijā un Francijā. Tās mērķis ir neatkarīgas basku valsts izveide visā basku apdzīvotajā teritorijā.

ETA tika nodibināta 1959. gadā ar mērķi cīnīties pret Fransisko Franko režīmu un iegūt neatkarību basku apdzīvotajām teritorijām. Franko valdīšanas laikā basku apdzīvotajām provincēm (Alavai, Biskajai un Gipuskojai) tika atņemta autonomija, kuru tās bija ieguvušas 1936. gadā. Reizē ar to notika basku valodas aizvietošana ar spāņu valodu. Tas izpaudās gan izglītībā, gan lietvedībā, plašsaziņas līdzekļos un citur.

Sešdesmito gadu beigās organizācija paziņoja par to, ka cīnīsies ar "revolucionārā" terora metodēm. Tas nozīmēja to, ka organizācija rīkoja terora aktus, kuros līdz pat 2007. gadam ir cietuši vairāki simti cilvēku. Pēc Franko nāves 1979. gadā Basku Zeme ieguva autonomiju, tomēr ETA palika pie savām prasībām par neatkarīgas valsts izveidi visā basku apdzīvotajā teritorijā. Kopš astoņdesmito gadu beigām organizācija vairākas reizes ir paziņojusi par pamieru, kurš gan vēlāk tika pārtraukts. 2010. gada 5. septembrī  tika izziņots pamiers, kurš joprojām ir spēkā.

Organizācijai izveidojās arī politiskais spārns, kuru pārstāvēja legālas partijas, kuras gan vairākkārt tika aizliegtas vai slēgtas. Vairākkārt ir notikušās oficiālas sarunas ar organizācijas pārstāvjiem par konflikta atrisināšanu, tomēr vēl neviens no šādu sarunu gadījumiem nav beidzies ar vienošanos.

## Atsauces

## Ārējās saites

* Who are Eta?
Daiļlēkšana 2008. gada vasaras olimpiskajās spēlēs — 10 metru tornis sinhroni vīriešiem

**2008. gada vasaras olimpiskajās spēlē sinhronajā daiļlēkšanā no 10 metru torņa vīriešiem** uzvaru izcīnīja Ķīnas sportisti Ju Lins un Lians Huo. Sacīkstes tika aizvadītas 11. augustā. Sacīkstēs piedalījās 8 sportistu pāri. Katrs pāris veica 6 mēģinājumus.

## Rezultāti
Basku zeme (reģions)

250px|Basku zeme|thumb
**Basku zeme** (; ; ) ir vēsturiski basku apdzīvotā teritorija Spānijā un Francijā - tajā ietilpst Basku Zeme un Navarra Spānijā, kā arī Ziemeļu basku zeme Francijā.
Jaroslavs Kačiņskis

**Jaroslavs Aleksandrs Kačiņskis** (; dzimis ) ir poļu politiķis, Polijas premjerministrs 2006. - 2007. gadā. Bijušā Polijas prezidenta Leha Kačiņska dvīņubrālis. Kad 2007. gadā Jaroslava Kačiņska vadītā partija "Likums un taisnīgums" zaudēja Seima vēlēšanās, atkāpās no amata, un par Polijas premjeru kļuva Donalds Tusks. Pašlaik labējās partijas "Likums un taisnīgums" līderis.

Pirmo publisko atpazīstamību ieguva, kopā ar brāli piedaloties 1962. gada filmā "Par diviem, kuri nozaga mēnesi" (*O dwóch takich, co ukradli księżyc*). Astoņdesmitajos gados piedalījās arodbiedrības "Solidaritāte" darbā.

## Ārējās saites
Kšištofs Keslovskis

**Kšištofs Keslovskis** (; dzimis , miris ) bija poļu kinorežisors un scenārists.

Dzimis inženiera ģimenē. Nejaušības pēc iestājās teātra darbinieku skolā. Ar trešo mēģinājumu iestājās Lodzas Kino skolā, kur mācījās no 1964. līdz 1968. gadam. Iesākumā uzņēma dokumentālās filmas, ko vēlāk pameta, jo, pēc paša vārdiem, "ar mākslas kino palīdzību vieglāk parādīt dzīves īstenību". 1975. gadā radīja savu pirmo mākslas filmu — "Personāls" (*Personnel*), par kuru ieguva balvu Manheimas kinofestivālā. Vēlāk ieguvis dažādas balvas lielākajos pasaules kinofestivālos, tai skaitā Berlīnes Starptautiskajā kinofestivālā, Kannu kinofestivālā un Venēcijas kinofestivālā. Par filmu "Trīs krāsas: sarkanā" (1993) nominēts Amerikas Kinoakadēmijas balvai divās kategorijās, bet balvu nav ieguvis.

Tradicionālie sadarbības partneri Keslovskim bija scenārija autors Kšištofs Pesevičs (*Krzysztof Piesiewicz*) un mūzikas autors Zbigņevs Preisners.

## Pazīstamākie darbi
* "Dekalogs" (*Dekalog*, 1988) — desmit 60 min. garas filmas, uz piektās un sestās filmas pamata balstās vēl divas pazīstamas filmas
** "Īsa filma par nogalināšanu" (*Krótki film o zabijaniu*, 1988)
** "Īsa filma par mīlestību" (*Krótki film o miłości*, 1988)
* "Veronikas dubultā dzīve" (*La Double vie de Véronique/Podwójne życie Weroniki*, 1991)
* "Trīs krāsas" (*Trois couleurs*, 1993 — 1994) — triloģija, nosaukta Francijas nacionālā karoga krāsās
** "Trīs krāsas: zilā" (*Trois couleurs: Bleu*, 1993)
** "Trīs krāsas: baltā" (*Trois couleurs: Blanc*/*Trzy kolory: Biały*, 1994)
** "Trīs krāsas: sarkanā" (*Trois couleurs: Rouge*, 1993)

## Ārējās saites
Maisūru

**Maisūru** (), citos avotos arī **Maisura**, **Maisore**, **Maisora** (no ), ir otra lielākā pilsēta Karnātakas štatā, Indijā. Tā atrodas 146 km uz dievidrietumiem no štata galvaspilsētas (un lielākās pilsētas) Bengalūru.

## Atsauces

## Ārējās saites
Natula

thumb|250px|Natulas kalnu pārejas atrašanās vieta.

**Natula** (, , ) ir kalnu pāreja uz Indijas-Ķīnas robežas Himalajos. Indijas pusē atrodas Sikimas štats, bet Ķīnas — Tibetas autonomais rajons. Šī kalnu pāreja atrodas 4310 m virs jūras līmeņa un pa šo kalnu pāreju savā laikā gāja cauri Zīda ceļš. Vēl šīs vietas nosaukums dažādos citos avotos ir *Ntula*, *Natu La*, *Natu-La*.

1962. gadā Ķīnas un Indijas kara laikā Natulas pārejā notika vairākas sadursmes starp indiešiem un ķīniešiem, pēc kuras pāreja tika slēgta. Tā atkal tika atvērta .
ESports

***ESports*** var būt:
* Sportacentrs.com — sporta ziņu interneta vietnes sākotnējais domēns;
* Elektroniskais sports — sporta žanrs, kurā sacenšas datorspēlēs.
Oldema

**Oldema** (; ) ir pilsēta  Anglijā, Lielās Mančestras metropoles grāfistē, Oldemas metropoles boro administratīvais centrs un lielākā apdzīvotā vieta. Tā atrodas pie Peninu kalnu pakājē grāfistes austrumos starp Ērkas un Medlokas upēm  no grāfistes galvenās pilsētas Mančestras centra un  no valsts galvaspilsētas Londonas; viena no Mančestras aglomerācijas pilsētām.

## Vēsture
Tiek uzskatīts, ka pilsētu 865. gadā dibinājuši dāņu iekarotāji; tās agrīnais nosaukums *Aldehulme* cēlies no sennorvēģu valodas un nozīme ‘Aldas pakalns’. Pēc citas versijas nosaukums cēlies no senangļu valodas *eald* un *ham* — ‘vecais ciems’. Lai arī 13. gadsimtā ir minēta Oldemas muiža, līdz pat industriālajai revolūcijai tagadējās pilsētas vietā pastāvēja tikai vairāki sīki ciemi lauksaimniecībai nepiemērotās tīreļa zemēs.

18. gadsimta vidū Oldema kļuva atpazīstama kā voiloka cepuru ražošanas centrs, bet jau gadsimta beigās tā attīstījās par nozīmīgu tekstilrūpniecības pilsētu; pirmā fabrika tika uzbūvēta 1778. gadā. 19. gadsimta otrajā pusē tā jau bija viens no pasaules nozīmīgākajiem kokvilnas vērpšanas centriem. Iedzīvotāju skaits pilsētā pieauga no 12 tūkstošiem 1801. gadā līdz 137 tūkstošiem 1901. gadā. 1871. gadā Oldemā bija vairāk vērpšanas mašīnu nekā jebkurā pasaules valstī, izņemot ASV, un 1909. gadā pilsētā savērpa vairāk kokvilnas nekā Francija un Vācija kopā. Paralēli kokvilnas apstrādei pilsētā bija arī attīstīta tekstilrūpniecības mašīnbūve, kas pakāpeniski tika aizvietotas ar elektromehānisko un elektronisko rūpniecību. 20. gadsimtā Oldemas tekstilindustrijā sākās noriets, ko ietekmēja dažādi faktori, un pēdējā tekstilfabrika tika slēgta 1998. gadā.

Municipālā boro statuss Oldemai tika piešķirts 1849. gadā, bet grāfistes boro statuss — 1889. gadā.

## Sports
Oldemā bāzējas nopelniem bagāts regbija-13 klubs *Oldham R.L.F.C.*, kurš četras reizes bijis britu regbija līgas čempions un trīs reizes izcīnījis Izaicinājuma kausu. Pilsētā bāzējas arī futbola klubs Oldham Athletic A.F.C.

## Atsauces

## Ārējās saites
Īstais riekstkoks

**Īstais riekstkoks** (*Juglans regia*), arī **grieķu riekstkoks** vai vienkārši **valriekstkoks**, ir līdz 20 m augsts riekstkoku dzimtas koks ar labi attīstītu vainagu. Stumbra miza gaišpelēka, ar plaisām, uz zariem tā gluda. Lapas lielas, 15 - 45 cm garas, nepāra plūksnaini saliktas. Ziedi viendzimuma. Vīrišķie ziedi sakopoti nokarenās spurdzēs, sievišķie ziedi pa 2 - 5 uz jaunajiem dzimumiem. Zied aprīlī, maijā. Auglis neīsts kaulenis, kuru parasti sauc arī par riekstu. Augļapvalks sākumā zaļš, sulīgs, auglim nogatavojoties, kļūst melns, ādains, saplaisā un atdalās no kauliņa.

## Atsauces

## Ārējās saites
Petropavla

**Petropavla** (), zināma arī kā **Petropavlovska** (no ), ir pilsēta pie Išimas upes Ziemeļkazahstānas apgabalā, Kazahstānā, netālu no Krievijas robežas, aptuveni 350 km uz rietumiem no Omskas un Transsibīrijas dzelzceļa. Tā ir Ziemeļkazahstānas apgabala galvaspilsēta. Iedzīvotāju skaits ir 193 300 .

## Vēsture
Pilsētu 1752. gadā dibināja kā Krievijas cietoksni, paplašinot apdzīvotas vietas un ietekmi uz dienvidiem kazahu teritorijās. Pilsētas statusu tā ieguva 1807. gadā. Petropavla bija svarīgs zīda un paklāju tirdzniecības centrs līdz Krievijas revolūcijai.

## Cilvēki
Šajā pilsētā ir dzimuši:
* Vladimirs Šatalovs (1927 — 2021), kosmonauts
* Aleksandrs Vinokurovs (dzimis 1973. gadā), šosejas riteņbraucējs

## Atsauces

## Ārējās saites

* Oficiālā vietne 
* Neoficiāla vietne
* Petropavlas MTRK forums
* Petropavlas vietējās ziņas angliski

## Atsauces
Osips Mandelštams

**Osips Mandelštams** (; dzimis , miris ) bija ebreju tautības Krievijas dzejnieks, viens no ietekmīgākajiem akmeisma pārstāvjiem.

## Dzīvesgājums
thumb|left|200px|O. Mandelštams pēc otreizējā aresta 1938. gadā.
Dzimis 1891. gadā Varšavā, Kongresa Polijā, turīga ebreju tirgotāja ģimenē, kurai ļāva dzīvot ārpus Nometinājuma joslas, tāpēc 1897. gadā ģimene pārcēlās uz Sanktpēterburgu.
Osips Mandelštams mācījās prestižajā Taniševa skolā, vēlāk Sorbonnā un Heidelbergas universitātē. Lai turpinātu mācības Sanktpēterburgas universitātē, 1911. gadā pārgāja metodismā, kuru gan vēlāk nepraktizēja.

Daiļradi sāka kā simbolists, bet pēc 1912. gadā kopā ar Annu Ahmatovu kļuva par vienu no akmeistu līderiem. 1913. gadā publicēja pirmo dzejoļu krājumu "Akmens" (*Камень*). 1916. un 1922. gadā tika publicētas citas šī krājuma versijas.

1933. gadā Mandelštams sacerēja satīrisko poēmu, t.s. "Staļina epigrammu" (*Мы живем, под собою не чуя страны*), tāpēc 1934. gadā tika arestēts, un iesākumā nometināts Permas novada Cerdiņā, bet vēlāk viņam ar sievu Nadeždu tika atļauts apmesties Voroņežā. Tomēr 1938. gadā viņu apcietināja vēlreiz un 1938. gada nogalē viņš mira GULAG nometnē pie Vladivostokas.

## Ārējās saites

* Mandelštama dzeja 
* "Staļina epigramma" 
* Par Mandelštamu
Pīterboro

**Pīterboro** (; ) ir katedrāles pilsēta Anglijas Austrumos, Kembridžšīras ceremoniālajā grāfistē, Pīterboro unitārās pašvaldības centrs. Atrodas  grāfistes ziemeļos Nenas upes krastos  no grāfistes centra Kembridžas un  no Londonas.

## Vēsture
Zināma jau pirms 7. gadsimta kā anglosakšu ciems **Mīdshemsteda** (*Medeshamstede*). 655. gadā bīskaps Sēksvulfs šeit nodibināja Mērsijas klosteri, ko 9. gadsimtā nopostīja vikingi. 12. gadsimtā klostera baznīca tika atjaunota un paplašināta un nodēvēta par godu Svētajam Pēterim. 13. gadsimta otrajā pusē pilsētai piešķīra tās pirmo hartiju. Reformācijas gaitā 1541. gadā Pīterboro katedrāle bija viena no nedaudzajām, ko karalis Henrijs VIII saglabāja.

Pirmā dzelzceļa līnija Pīterboro sāka darboties 1840. gados, bet 1850. gadā, atklājot Lielo Ziemeļu dzelzceļu no Londonas uz Jorku, Pīterboro pārvērtās no tirdznieciskas mazpilsētas par industriālu centru. Politiķis lords Ekseters nevēlējās, lai dzelzceļš ietu cauri Stemfordai, tādējādi Pīterboro atrašanās starp divām līnijas saistītām pilsētām, Londonu un Donkāsteru, attīstīja to arī kā reģiona centru.

Saistībā ar lielajiem māla krājumiem apkārtnē dzelzceļš deva iespēju plaša mēroga ķieģeļu ražošanai un izplatīšanai. 20. gadsimtā Pīterboro kļuva par Apvienotās Karalistes vadošo kieģeļu ražotāju, bet 1890. gados veiksmīgu eksperimentu rezultātā pilsētas mikrorajonā Fletonā, izmantojot cietāku mālu no zemākiem slāņiem, ievērojami uzlaboja ražošanas procesu. Londonas kieģeļu rūpnīca, kuras ražotne bija Fletonā, sāka dominēt valsts tirgū.

1932. gadā inženieris Frenks Perkinss pilsētā nodibināja dīzeļdzinēju ražotni *[[Perkins Engines]]*. 30 gadus vēlāk šī kompānija nodarbināja vairāk kā desmito daļu no Pīterboro iedzīvotājiem, pārsvarā no Īstfīldas priekšpilsētas. 1947. gadā Pīterboro tika izvēlēta par vienu no «Jauno pilsētu» attīstības programmas pilsētām; tās īstenošanas laikā tika uzbūvētas trīs no četrām plānotajām piepilsētām.

## Atsauces

## Ārējās saites
Redvuda nacionālais parks

**Redvuda nacionālais un štata parki** () atrodas Amerikas Savienotajās Valstīs pie Kalifornijas ziemeļu krasta. Parka teritorijas kopējā platība ir 562,88 km². Tā teritorija plešas divos Kalifornijas apgabalos: Delnortes apgabalā un Humbolta apgabalā.

Tuvākā pilsēta ir Kresentsitija. Parku klāj sarkano sekvoju mežs. Jūras un zemes dzīvnieku un augu valst ir tikpat ievērojama, it īpaši jūras lauvas, kailie ērgļi un Kalifornijas apdraudētie brūnie pelikāni.

1850. gados Redvuda mežs aptvēra vairāk nekā 2 000 000 akrus (8100 km²) Kalifornijas piekrastē. Ziemeļu daļā sākotnēji dzīvoja indiāņi. Redvudas nacionālais parks tika izveidots 1968. gadā.
UEFA Superkauss

**UEFA Superkauss** ir ikgadēja futbola balva, par kuru cīnās UEFA Čempionu līgas un UEFA Eiropas līgas uzvarētāji.

Titulētākais klubs ir Madrides "Real", kas ieguvis šo trofeju sešas reizes. 2023. gadā Pireju Karaiskaki stadionā UEFA Superkausu pirmo reizi vēsturē izcīnīja "Manchester City", kas pēc 1:1 pendelēs ar 5:4 pārspēja Spānijas klubu "Sevilla". Spānijas klubs Superkausā zaudējis jau sešas reizes pēc kārtas.

## Tituli

## Atsauces

## Ārējās saites

* Oficiālā mājaslapa
Džudo 2008. gada vasaras olimpiskajās spēlēs — līdz 73 kg vīriešiem

Džudo 2008. gada vasaras olimpiskajās spēlēs **vīriešiem svara kategorijā līdz 73 kg** notika 11. augustā. Olimpisko zeltu izcīnīja Azerbaidžānas džudists Elnurs Mahmadli. Sacīkstēs piedalījās arī Latvijas džudists Vsevolods Zeļonijs, kurš jau pirmajā cīņā piedzīvoja zaudējumu.

## Rezultāti

## 1. laukums

## 2. laukums

## "Pēdējās cerības" cīņas
Džudo 2008. gada vasaras olimpiskajās spēlēs — līdz 57 kg sievietēm

**Džudo 2008. gada vasaras olimpiskajās spēlēs sievietēm svara kategorijā līdz 57 kg** notika 11. augustā. Olimpisko zeltu izcīnīja Itālijas džudiste Guilija Kintavalle.

## Medaļu ieguvēji

## Rezultāti

## "Pēdējās cerības" cīņas
Loka šaušana 2008. gada vasaras olimpiskajās spēlēs vīriešu komandām

**2008. gada vasaras olimpiskajās spēlēs loka šaušanā vīriešu komandā** uzvaru izcīnīja Dienvidkorejas komanda. Sacīkstēs piedalījās 12 komandas.

## Medaļu ieguvēji

## Priekšsacīkstes

## Pamatturnīrs
Surtseja

**Surtseja** (, ) ir vulkāniska sala pie Īslandes dienvidu krasta. Šī sala ir Īslandes valsts tālākais punkts uz dienvidiem. , pēc vairākiem vulkāna izvirdumiem, sala virsma sasniedza jūras līmeni. Pirms tam vulkāna virsotne atradās 130 metrus zem jūras līmeņa. Izvirdumi sākās dažas dienas iepriekš, bet beidzās , kas salas platība bija jau . Sala nosaukta par godu skandināvu mitoloģijas jotunam Surtram (*Surtur*).

Cilvēku neapdzīvota, Surtseja veido unikālu ilgtermiņa informāciju par augu un dzīvnieku kolonizācijas processu jaunā zemē. Salu sāka pētīt 1964. gadā, zinātnieki jau ir ievērojuši, kā sēklas pārvadā okeāna straumes, atceļo arī baktērijas un sēnītes, un 1965. gadā pirmais vaskulārais augs, no kura izcēlās 10 sugas pirmās desmitgades beigās.

## Ārējās saites
Juris Pavītols

**Juris Pavītols** (dzimis 1949. gada 23. aprīlī Dobelē) ir latviešu mūziķis, komponists, politiķis, lektors un mūzikas skolotājs. Bijis zemessargs un Latvijas Tautas frontes dalībnieks. Pazīstams kā rokgrupas "Līvi" dibinātājs.

## Biogrāfija
Beidzis Latvijas Konservatoriju (tagad Mūzikas akadēmija), iegūstot divas specialitātes: orķestra vadītājs un kultūras nama vadītājs. Darbojies arī apdrošināšanas jomā, dibinājis kooperatīvu un ierakstu studiju "Liepatons", kas darbojas joprojām.

Mūziķa karjeru sācis Liepājā 1966. gadā, kad nodibināja grupu "Jolanta". 1972. gadā mūziķis kopā ar topošo grupas "Līvi" sastāvu koncertēja kā grupa Jura Pavītola vadībā. 1973. gadā republikas skatē Jura Pavītola ansamblis ierindojās 3. vietā aiz ansambļa "Menuets" un Aleksandra Kublinska ansambļa "Baltijas balsis". 1974. gada pavasarī Liepājas pilsētas skatē Jura Pavītola ansamblis ieguva 1. vietu. Tajā pašā gadā ansamblis tika pārdēvēts par "Līvi". Aktīvu un regulāru darbību "Līvi" sāka 1976. gadā. J. Pavītola nacionālā stāja un patriotiskie dziesmu teksti vairākkārt izsauca Padomju Latvijas kultūras sistēmas vadītāju kritiku un aizliegumus. 1982. gadā J. Pavītols pameta grupu nesaskaņu dēļ ar Ēriku Ķiģeli. 

1983. gadā J. Pavītols uz Valmieras kultūras nama ansambļa "Kvelde" bāzes izveidoja jaunu grupu, kas ar nosaukumu "Saime" darbojās Valmieras rajona kolhozā "Matīši". Pirmos gadus ansamblis piedzīvoja panākumus, taču ap 1987. gadu, neskatoties uz dziesmas "Princesīte" augsto 5. vietu "Mikrofona"aptaujā, klausītāju interese samazinājās. 1988. gadā pēc grupas darbības beigām J. Pavītols atgriezās Liepājā, kur dzīvo un strādā vēl joprojām. 1990. gadā J. Pavītola grupas dziesma "Augšāmcelšanās" ieņēma "Mikrofona" rokaptaujas 24. vietu.

1997. gadā izdots J. Pavītola dziesmu albums "Pēdas", kas ierakstīts ar grupas "Līvi" sākotnējo sastāvu. 2014. gadā izdota J. Pavītola dziesmu izlase jaunās versijās "Pareizi-nepareizās dziesmas", kuras ierakstā piedalījušies dažādi mūziķi.

2022. gada aprīlī par godu "Līvu" piecdesmit gadu jubilejai izdevis memuārus "Liecinieka spoguļportrets". 

2024. gadā centies liegt "Līvu" pašreizējam sastāvam lietot "Līvu" vārdu un patentējis to.

Paralēli mūziķa karjerai strādā par lektoru Liepājas Universitātē, bijis vieslektors RPIVA, strādājis ar Priekules Mūzikas un mākslas skolā par pasniedzēju.

## Privātā dzīve
Bijis precējies ar dziedātāju Ingrīdu Pavītolu. Ir trīs bērni — Matīss, Zane un Jurģis.

Tagad precējies otrreiz. Dzīvo Grobiņā.

## Diskogrāfija
* *Attopies* (EP). Melodija, 1986 — ar grupu "Saime".
* *Veltījums Liepājas 370. gadadienai* (MC). Mikrofona ieraksti, 1995 — dažādi izpildītāji.
* *Pēdas* (MC). Gailītis-G, 1997.
* *Pareizi-nepareizās dziesmas* (CD). Mikrofona ieraksti, 2014.
* *[[Līvi: sākums / Liecinieka spoguļportrets]]* . Plate, 2022.
* *[[Dziesma no akmens laikmeta]]* [1978–1981]. Vintāža, 2025 – ar grupu "Līvi".

## Atsauces

## Ārējās saites
Talsa

**Talsa** () ir pilsēta Oklahomas štatā, ASV. 2020. gadā Talsā dzīvoja gandrīz 413 066 iedzīvotāji, tādējādi tā ir otra lielākā pilsēta Oklahomas štatā un 46. lielākā Amerikas Savienotajās Valstīs.

## Vēsture
Apgabala teritoriju līdz 1836. gadam apdzīvoja Ločapokas cilts indiāņi, kas bija daļa no krīku konfederācijas. Lielu daļu divdesmitā gadsimta pilsēta tika saukta par "Pasaules naftas galvaspilsētu", jo tā bija viens no svarīgākajiem Amerikas naftas rūpniecības centriem. Cauri Talsai iet Vila Rodžersa šoseja. Pilsēta ir pazīstama arī ar vestern-svingu.

1921. gada maijā Talsā notika lielākais rasu dumpis ASV vēsturē, kas pazīstams kā Talsas slaktiņš.

## Audiovizuālās norādes
* Необычная Талса: Госпиталь-небоскреб и футуристический университет, которые велел построить Бог 

## Atsauces

## Ārējās saites

*
Paukošana 2008. gada vasaras olimpiskajās spēlēs — florete sievietēm

**2008. gada vasaras olimpisko spēļu individuālās sacīkstes sievietēm paukošanā ar floreti** notika 11. augustā. Zelta medaļu izcīnīja Itālijas sportiste Valentīna Vecāli. Sacīkstes noritēja 5 kārtās. Cīņa beidzās ja kāds paukotājs sasniedz 15 punktu robežu vai arī beidzās cīņai atvēlētie trīs trīs minūšu raundi. 

## Medaļu ieguvēji

## Fināls

## 1. sekcija

## 2. sekcija

## 3. sekcija

## 4. sekcija
Vašingtona (nozīmju atdalīšana)

**Vašingtona** () var būt:
* Vašingtona — viens no ASV štatiem;
* Vašingtona — ASV galvaspilsēta;
* Kerija Vašingtona (*Kerry Washington*; 1977) — amerikāņu aktrise.

## Skatīt arī
* Vašingtons
* Vošingtona
Rietumbengāle

**Rietumbengāle** (, ) ir štats Indijas austrumos. Rietumbengāle ar Bangladešu, ar kuru tai ir kopīga robeža, veido vēsturisko Bengālijas teritoriju. Šis štats apdzīvotības blīvuma ziņā ir ceturtais lielākais ar vairāk nekā 91 miljonu iedzīvotāju.

## Vēsture
Senās Indijas laikā Bengālijas teritorijā no 8. līdz 12. gadsimtam pastāvēja budistu Palas ķēniņvalsts. 11. gadsimtā daļu Bengālijas pakļāva tamilu Čolas dinastija. Senas dinastijas laikā no 1095. līdz 1260. gadam budismu nomainīja  hinduisms. 13. gadsimta sākumā Bengāliju iekaroja musulmaņi un tā nonāca Deli sultanāta pakļautībā.  1352. gadā nodibināja Bengālijas sultanātu, kas pastāvēja līdz 1576. gadam, kad to pakļāva Mogulu impērija, bet 1757. gadā Britu Austrumindijas kompānija. 
Pēc 1857. gada pastāvēja Bengālijas prezidentūra, Kalkuta bija visas Britu Indijas galvaspilsēta. 1905. gadā Bengāliju sadalīja musulmaņu dominētajā Austrumbengālē un hindu dominētajā Rietumbengālē, 1912. gadā no tās atdalīja Bihāras un Orisas provinci. 

Pēc Indijas neatkarības iegūšanas izveidoja Rietumbengāles štatu un Pakistānas Austrumbengālijas reģionu, ko 1958. gadā pārdēvēja par Austrumpakistānu. 


Map of Bengal Sultanate.png|Bengālijas sultanāts
British India 1940 Assam Bihar Sikkim Arunachal Pradesh Mizoram Nagaland Tripura Burma Bhutan Map.jpg|Bengālija Britu Indijas laikā (1940)


## Flora un fauna
2013. gadā veiktajos mērījumos tika noskaidrota, ka Rietumbengālijā meži aizņem 16,805&nbsp;km2 lielu platību, kas ir 18,9% no šī Indijas apgabala teritorijas, valstī vidējais rādītājs ir 21,2%, rezervāti un aizsargātās teritorijas aizņem 59,4% no kopējās Rietumbengālijas mežu platības.

## Iedzīvotāji
Pēc 2011. gada tautskaites datiem lielākās Rietumbengāles pilsētas pēc iedzīvotāju skaita ir:

### Reliģijas
Izplatītākās reliģijas ir hinduisms (70,5%) un islāms (27,0%).

### Rietumbengālē dzimuši
* Rabindranats Tagore (1861—1941), dzejnieks 
* Vivekānanda (1863—1902), filosofs
* Šrī Aurobindo (1872—1950), dzejnieks, filosofs

## Atsauces un piezīmes

## Ārējās saites